คุณค่ะวันนี้หนูมีอาการตัวร้อนร้อนมาก หนูรู้สึกหนาวอยู่ตลอดเวลา มีอาการปวดหัวบางครั้งก็เบาบางครั้งก็เเรง หนูเจ็บปวดตัวด้วยค่ะ แต่ไม่มีน้ำมูกเลยไอมีเสมหะด้วยค่ะ เดี๋ยวเป็นเดี๋ยวหาย หนูเลยอยากทราบว่ามันเป็นอาการอะไรกันเเน่หรือว่าเป็นโรคอะไรรึ่ป่าว
สวัสดีค่ะ อาการไข้ หนาวสั่น อาจเกิดจาก-ไข้สูงไม่เกิน 7 วันอาจเกิดจากไข้เลือดออก โดยจะเป็นไข้สูงลอย อาจปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-ไข้จากการติดเชื้อไวรัสที่ไม่จำเพาะเจาะจง-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือด หากมีกรวยไตอักเสบ อาจเป็นไข้ หนาวสั่นแนะนำสังเกตว่ามีอาการอื่นๆดังกล่าวไปร่วมด้วยหรือไม่ หากมีควรไปพบแพทย์ ถ้าไม่มีอาการในระบบใดเจาะจงก็อาจจะเป็นไข้เลือดออกหรือการติดเชื้อไวรัสในร่างกาย รักษาตามอาการ จนกว่าไข้จะลงการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนมากๆ